**Generalforsamling for 2020**

**Innkalling til ordinær generalforsamling i Trondheimsgruppen av NRRL**

**Dato: tirsdag 26. oktober 2021 kl. 19:00**

**Sted: Lialøkken Grendehus**

**Dagsorden:**

1. Godkjenning av innkalling og dagsorden
2. Valg av ordstyrer, referent og tellekorps
3. Godkjenning av fullmakter
4. Styrets årsberetning for 2020 og rapporter fra komitéene
5. Innkomne forslag til generalforsamlingen
6. Regnskap for 2020 med revisjonsberetning
7. Kontingent for 2021
8. Budsjett for 2021
9. Valg 2021

*Trondheim, 10. oktober 2021,*

**STYRET**

Generalforsamlingen sammenkalles med publikasjoner på gruppens hjemmeside samt pr e-post til de vi har adresser til.

Det henvises til gruppens hjemmeside for årsberetning, regnskap, budsjett, forslag, kontingent og valg.

Vennligst ta med egen utskrift av generalforsamlingspapirene, disse finnes på gruppens hjemmeside: [www.la2t.no](http://www.la2t.no)

……………………………………………………………………………………………………………………………………………………………

**Fullmakt**

Jeg gir herved \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navn og kallesignal) fullmakt til å stemme for meg på Trondheimsgruppens generalforsamling for 2020.

Dato, navn og kallesignal: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Styrets årsberetning for 2020 og rapporter fra komiteene**

**Styret i 2020:**

**Leder:** LB5SH Stian Søreng

**Nestleder:** LA7VV Jan Stewart Rambech

**Sekretær:** LB9RE Håvard Nasvik

**Kasserer:** LA3WAA Tor Pettersen

**Styremedlem:** LA9KOA Karl Erik Øyøygard

**Varamedlem:** LA9QV Stein-Olav Lund

**Andre verv 2020:**

|  |  |
| --- | --- |
| Huskomité: | LB9RE , Håvard Nasvik, lederLA6HNA, Willy RavnåLA7VV, Jan Stewart Rambech |
| Teknisk komité: | LA9QV, Stein-Olav Lund, lederLB9RE, Håvard NasvikLB9DG, Marius Loraas |
| Sambandskomité: | LA9KOA, Karl Erik Øyøygard, lederLA1UW, Bjørn GjerdeLA3WAA, Tor Pettersen |
| Stasjonskomité: | LA3WAA, Tor Pettersen, lederLB5RH, Runar BorgeLB5SH, Stian Søreng |
| Testkomité: | LB6VI, Sanimir HandanagicLB5SH, Stian Søreng |
| Valgkomité: | LA1UW, Bjørn GjerdeLA4CKA, Ingar Horrigmo |
| Revisor: | LA4CKA, Ingar HorrigmoLA4SM, Steffen Kirknes |
| QSL-manager: | LA7VV, Jan Stewart Rambech |
| Hjemmeside: | LA4YW, Liv JohansenLB5SH, Stian Søreng |

**Medlemmer av Trondheimsgruppen som innehar verv i NRRL 2020:**

|  |  |
| --- | --- |
| Sambandstjeneste | LA9KOA, Karl Erik Øyøygard |
| Repeatermanager | LB9RE, Håvard Nasvik |

**Årsrapport fra styret 2020**

Det har vært et svært spesielt år med flere restriksjoner grunnet Covid 19-pandemien. Det er derfor bare avholdt seks medlemsmøter i 2020 med en snittdeltagelse på knapt 8 personer, en merkbar nedgang fra året før. Sommeravslutningen trakk flest medlemmer, mens julemøtet måtte avlyses. Listen over tema/foredrag og oppmøte følger senere i årsmeldingen.

Det er avholdt aktivitetskvelder de fleste tirsdager utenom temamøtene, med en deltagelse fra 5 til 15 personer. Oppmøtet på gruppemøtene har falt grunnet pandemien, vi håper at dette tar seg opp igjen i løpet av året 2021. Styret har i 2020 avholdt ti styremøter.

Medlemstallet ved utgangen av året var 61, inklusive våre to æresmedlemmer. De som ikke har betalt kontingent er slettet som medlem etter utgått siste frist.

Komiteene har jobbet jevnt og trutt også i år og her er noen hovedpunkter:

* Det er betydelig økt testaktivitet og en ny komité er etablert for dette.
* HF antennepark er betydelig overhalt.
* Nytt PA-trinn på stasjon A er anskaffet.
* Alle utestasjoner er operative.
* To radioamatørprøver er avholdt, som ga fire nye radioamatører.

Ellers viser styret til komitérapportene lenger bak i innkallingen. Styret takker komiteene for det arbeid som nedlegges.

Styret takker også de som kjører QST-Trøndelag hver helg hele året: LA9QV, LB9RE, LB5SH, LB0NH og Morten, LA3TMA som har utført re-transmittering av sendingene til R6 på Ruten.

Hjemmesiden er fortsatt godt besøk og finnes på egen adresse: [http://la2t.no](http://la2t.no/). E-post kan sendes til gruppen på la2t@la2t.no.

*Styret vil rette en stor takk til alle som har bidratt i 2020 og ønsker lykke til i 2021 med forhåpentligvis en bedring av radioforholdene og smittesituasjonen!*

Gruppens æresmedlemmer: Liv Johansen, LA4YW og Wilhelm Dahl, LA4IC.

*- Styret*

**Medlemsstatistikk LA2T, 2000 - 2020**

|  |  |  |  |  |  |  |
| --- | --- | --- | --- | --- | --- | --- |
| År | Kontingent | Medlemmer | Fullt bet. | Æresmedlem | ½ bet. | 0-bet. |
| 2000 | 275 | 100 | 100 | 0 | 0 | 0 |
| 2001 | 275 | 99 | 99 | 0 | 0 | 0 |
| 2002 | 300 | 99 | 99 | 1 | 0 | 0 |
| 2003 | 300 | 110 | 87 | 2 | 6 | 17 |
| 2004 | 330 | 97 | 84 | 2 | 6 | 7 |
| 2005 | 330 | 98 | 87 | 3 | 4 | 7 |
| 2006 | 330 | 98 | 91 | 3 | 4 | 3 |
| 2007 | 330 | 92 | 88 | 3 | 1 | 3 |
| 2008 | 330 | 90 | 86 | 3 | 0 | 4 |
| 2009 | 350 | 84 | 79 | 3 | 0 | 5 |
| 2010 | 350 | 78 | 73 | 4 | 0 | 5 |
| 2011 | 400 | 76 | 72 | 4 | 0 | 4 |
| 2012 | 400 | 68 | 65 | 3 | 0 | 3 |
| 2013 | 450 | 69 | 67 | 2 | 0 | 2 |
| 2014 | 450 | 67 | 65 | 2 | 0 | 2 |
| 2015 | 450 | 69 | 67 | 2 | 0 | 2 |
| 2016 | 450 | 77 | 65 | 2 | 0 | 12 |
| 2017 | 450 | 75 | 59 | 2 | 0 | 16 |
| 2018 | 450 | 67 | 63 | 2 | 2 | 0 |
| 2019 | 475 | 61 | 59 | 2 | 0 | 0 |
| 2020 | 475 | 61 | 59 | 2 | 0 | 0 |

**Medlemsmøter 2020:**

|  |  |  |  |
| --- | --- | --- | --- |
| Dato | Tema | Oppmøte | Ansvarlig |
| 28. januar | Flyscatter, CW, PA-trinn | 9 | LB9RE HåvardLA9QV Stein-Olav |
| 25. februar | Generalforsamling | 16 | LA2T Styret |
| 26. mai | Sambandsøvelse | 9 | LA2T Sambandskomiteen |
| 23. juni | Sommeravslutning | 14 | LA4CKA IngarLA2T Styret |
| 23. august | Sambandsøvelse | 6 | LA2T Sambandskomiteen |
| 27. oktober | Fjernstyring stasjon C | 15 | LB5SH Stian |

**Rapport fra LA2Ts hjemmeside 2020**

Det har vært i tradisjon tro vært god aktivitet på LA2T sin hjemmeside også i 2020. I tillegg har det vært mye aktivitet på Facebook og Twitter, men denne rapporten tar kun utgangspunkt i vår hjemmeside.

Det ble i 2020 publisert 41 artikler på hjemmesiden, i snitt 3-4 nye innlegg hver måned.

Hjemmesiden har blitt jevnlig oppdatert, og er godt besøk av gruppens medlemmer og andre nysgjerrige. Det er i snitt mellom 30-50 unike besøkende hver uke, litt høyere enn året før. Det var også et lite hopp i internasjonale besøk etter CQWW Live.

Det har blitt lagt til mulighet for innmelding i klubben på vår hjemmeside, og kontaktinfo til medlemmer har blitt fjernet for å forhindre uønsket spam.

LB5SH Stian overtok hovedansvaret for hjemmesiden den 14. oktober 2020.

* LA9YW Liv, LB5SH Stian

**Rapport fra Huskomitéen 2020**

Huskomiteen har i år bestått av Håvard, LB9RE, Willy, LA6HNA og Jan, LA7VV.

Det er foretatt rengjøring og rydding i huset hele året. En spesiell utfordring er smitteverntiltak i forbindelse med Covid-19 og det vaskes nå hyppigere og grundigere enn før. Det er anskaffet håndrensemidler for bruk ved ankomst til lokalet og det er satt opp oppslag om å holde avstand og anbefalt hygiene.

Organisering og rydding på verkstedet er nå overlatt til verkstedmester, Jan, LA7VV.

Loftet er nå ryddet og tatt i bruk som et verksted for bruk av instrumenter etc. En elektrisk varmeovn er installert for bruk ved behov, ellers holdes loftet kaldt.

Det er utført vanlig sommervedlikehold på utsiden av huset med klipping av gress og planering etter vinterens brøyting. Små reparasjoner er utført ved behov.

*(forts.)*

Huset ble sist malt i 2014 og tidens tann har siden tæret på utseendet og det vil bli vurdert behov for en maledugnad til sommeren.

På høsten ble det som vanlige iverksatt tiltak mot små inntrengere.

* Håvard, LB9RE

**Rapport fra teknisk komite 2020**

Komiteen har hatt et ganske «normalt» år med en del turer og arbeid:

|  |  |
| --- | --- |
| Gråkallen: | Kabling for 48V drift er delvis montert, med omformere til 12V til utstyret vårt. En krets for måling av 48V batterispenning er lagd, men ikke montert ennå. Det tenkes brukt en Raspberry PI til å gi spenningsnivå via nett.Node for Winlink kjører fint fra Gråkallen og har godt samband. Antenna for Winlink-noden har fått nytt endetråd, og ei lita gran som var i veien ble fjernet.Det er montert ei WiFi-antenne i masta som skyter mot Vassfjellet, vi får da redundans med nett-tilknytning. |
| Vassfjellet: | LA9KOA Karl Erik, LB0VG Kristoffer, LB1VF Ingulf og LA9QV Stein-Olav var på Vassfjellet i oktober. Det ble montert linkspeil som henter nettverksignal fra Itsjefen i Tungaveien. Dermed får vi mulighet for redundans i nettforbindelsen til LA2T. En tur ble tatt seinere for justering av antenner. |
| Bringen: | LA9KOA og LB9RE var på Bringen 6. september for tilsyn. Repeater er OK. APRS var delvis ute av drift, men kom i gang etter resetting. Batteriet hadde lav spenning (ca. 10V) slik at Argent OT2 modulen gikk på batteriladeren. APRS utstyret bør byttes neste år. |
| Oppdal: | Intet tilsyn i 2020. |
| Ruten: | LB5SH Stian, LA2MPA Odd Anders, LA9KOA Karl Erik og LA9QV Stein-Olav var på jobb med sårt tiltrengt beising av hytta og ettersyn i august. Omtale av turen står på hjemmesida. |
| Frøset: | Intet tilsyn i 2020. |
| Litlvola, Tydal: | Ny APRS stasjon LD7TH ble satt opp av Håvard, LB9RE, 28. september. Det er benyttet en Argent Data T3mini og en Icom 2200H radio. Det resulterte i fin dekning i Tydal/Sylane og deler av Røros. |
| Lialøkken: | Expert 1K-FA PA-trinn er reparert i januar. Frontpanelet er skiftet seinere, og trinnet er nå i orden. Videre er det ene LED utelyset skiftet. |

*(forts.)*

Deltakerne i komiteen er: LB9RE, Håvard, LB9DG, Marius, Jan, LA7VV og LA9QV, Stein-Olav.

LA9KOA har vært ivrig medhjelper flere ganger, spesielt med konfigurering av

dataoppsett. Vi etterlyser yngre krefter i komiteen, vår gjennomsnittsalder er høy..

* LA9QV Stein-Olav, 20.01.2020

**Rapport fra Sambandskomitéen 2020**

Sambandskomitéen har i 2020 bestått av Håvard LB9RE, Tor LA3WAA, Bjørn LA1UW, og Karl LA9KOA (leder).

Vi har i 2020 arrangert to sambandsøvelser, i mai og september. Tema for begge var meldingsutveksling og bruk av taktiske kallesignaler (LE2Ux) Øvelsene hadde 9 og 6 deltakere og ble stødig ledet av Tor LA3WAA. Primærsamband var 2m, både over repeater og direktesamband. De fleste deltakere også QRV på HF, selv om enkelte hadde litt problemer med å få rigget gode antenner i felt. Men det er jo derfor vi øver!

LA2T deltok på en nasjonal sambandsøvelse i 2020.

Karl LA9KOA sitter i den sentrale ledelsen i Sambandstjenesten.

Vi har fra ITsjefen fått gratis Internet-tilkobling. Dette startet med et ønske om å sikre nettilgang til Winlinkserveren på Gråkallen. Gjennom et samarbeid med Akademisk Radioklubb, LA1K, har vi nå fått tilgang til Internett både på Gråkallen og Vassfjellet. Gruppelokalet får sitt nett fra Gråkallen.

* Karl LA9KOA

**Årsrapport Stasjonskomiteen 2020**

Komiteen har bestått av LA3WAA Tor, LB5SH Stian og LB5RH Runar.

Komiteen har hatt nok å henge fingrene i, også i 2020. Stasjonene er i jevnlig bruk, spesielt av de som er ivrige på testkjøring. Det ble logget i alt over 15000 QSOer i året som gikk!

Oppsett for livestream av contest under CQWW. Livestream sendt på Youtube hadde et par hundre visninger i løpet helgen. Vi har fått gode tilbakemeldinger på eksperimentet.

Her er et utdrag:

|  |  |
| --- | --- |
| Varmepumpe stue: | Fjernstyring av varmepumpe operativt igjen, kan nå slås av/på med mobil-app. Bra jobbet av LB5RH Runar. |
| Stasjon A: | Innkjøp av ny PA til stasjon A, Expert 1.5K-FA. Her var vi heldige!Beam i mast A overhalt, men 40m sliter vi fortsatt med så den må totaloverhales til våren.Rydding og organisering i antennepark, fjernet windomantenne som ikke ble brukt.Fjernstyring av stasjon A satt opp på nytt, HRD, Teamviewer, logger, programvare, rotorkontroller, etc. |
| Stasjon B: | Expert PA på stasjon B fikk store problemer. LA9QV Stein Olav gjorde første inngrep. LA4SM Steffen gjorde ytterligere arbeid med svært oppløftende resultater. LA7VV Jan ordnet nytt frontpanel da flere av knappene hadde sluttet å fungere.Automatisk filter for stasjon B innkjøpt og satt opp, samme som A fikk i 2019.Galge for 80m på B hengt opp, og 40m dipol og koaks lagt via loftet. |
| Stasjon C: | Her har det forgått mye arbeide som kanskje ikke vises så godt.LB5SH Stian har laget et fjernstyringsprogram som kan brukes med nettleser. Du får opp en radio på nettleseren og da kan du kjøre radio i fra ditt eget hjem. Veldig enkelt brukergrensesnitt.Stian hadde et foredrag om dette på et medlemsmøte i høst og jeg er imponert over hva han har fått til med små ressurser. |

* LA3WAA Tor

**LA2T Contest komité**

Vi hadde en optimistisk start i januar, men måtte i mars gi opp å kjøre fra Lialøkken på grunn av korona-restriksjoner. Vi byttet taktikk og startet jobbing hjemmefra. Dette resulterte i et fantastisk år for LA2T Contest team. Vi sendte inn 86 logger, mot 27 i 2019! Med 12,206 QSOer sikret vi oss 4.plass i NRRL Cup, dette er bare en plass under vår plan for 2020. Individuelt har våre medlemmer også gjort en veldig bra jobb med ny 1.plass i Rookie klasse (LB6VI Sanimir) og 8.plass i åpen klasse (LB5SH Stian).

I år 2020 har gruppen (som LA2T/LN2T) deltatt i følgende contests:

|  |  |  |
| --- | --- | --- |
| Contest | Måned | Resultat (hvis tilgjengelig) |
| NRAU-SSB | Jan | #40 World |
| YB DX CONTEST | Jan | #1 LA, #8 EU, #20 World |
| HA-DX | Jan | #1 LA, #10 EU, #15 World  |
| UBA-DX-SSB | Jan | #3 LA, #14 EU, #15 World |
| WWPMC | Jan | #1 LA, #2 World |
| BSCI-HF | Feb |  |
| PACC | Feb | #2 LA, #22 total |
| CQ-WPX-RTTY | Feb | #7 LA, #267 EU, #770 World |
| CQ-WPX-SSB | Mar | #4 LA, #167 EU, #322 World |
| RDXC | Mar | #1 LA, #29 World |
| RSGB-FT4 | Mar |  |
| NRRLVINTER | Mar | #2 |
| FT4DX | Mar |  |
| EUFT8DX | Apr |  |
| HQPFT4 | Apr |  |
| RSGBFT4 | Mai |  |
| UKIEICC-FT4 | Mai |  |
| RSGBFT4 | Mai |  |
| ARI-DX | Mai | #1 LA, #8 World |
| RSGB-HQP-SSB | Mai |  |
| KING-OF-SPAIN-SSB | Jun | #1 LA, #2 World |
| RRTC | Jul |  |
| YO-DX-HF | Aug |  |
| SAC-CW | Sep | #3 LA, #16 Scandinavia |
| DARC-WAEDC-SSB | Sep | #1 LA (HP-MO), #3 LA (LP) |
| CQ-WW-SSB | Okt | #1 LA, #87 World |
| WAG | Okt | #1 LA, #17 World (LP) |
| SAC-SSB | Okt | #2 LA, #8 Scandinavia |
| LZ-DX  | Nov |  |
| NRRL TELEFONITEST | Nov |  |
| RSGB-FT4 | Des |  |
| XMAS-FT4 | Des | #9 World (LP) |

Vi hadde i 2020 nesten tre ganger så mange contest QSOer som i 2019!

Følgende medlemmer har vært med på å bidra til dette, enten fra Lialøkken, hjemme eller portabel: Stian LB5SH, Sanimir LB6VI, Tor LA3WAA, Håvard LB9RE, Jan LA7VV, Håvard LB0NH, Bjørn LA1UW.

For 2021 har vi som mål å etablere contest team med flere medlemmer, satse mer på digitale contests (RTTY, FT8, osv), og vi har startet CW-skole med Tor LA3WAA som mentor, men denne ble dessverre ble avbrutt av korona-restriksjoner.

Når det gjelder klubbresultater så er målet å hevde klubben nasjonalt og internasjonalt, og samtidig bli blant topp 3 i NRRL Cup. Individuelle resultater (medlemmer) er målet 1. plass i rookie-klassen, og blant topp 5 beste i åpen klasse. For å nå dette målet er vi også avhengig av CW kjøring med low power (max 100w) eller QRP (max 5w) og deltakelse på digi contests som gir oss flere poeng.

Contest komiteen er aktiv på sosiale medier (Facebook) der vi prøver å engasjere flere medlemmer for contest kjøring. Det er artig og alle er velkomne til å bli med, ta kontakt med Sanimir LB6VI, Stian LB5SH eller noen i styret for å bli med!

* Sanimir LB6VI

**Radioamatørkurs og lisensprøver avholdt i regi av LA2T i 2020**

Det ble i 2020 avholdt ett radioamatørkurs med tre deltakere på Lialøkken. I tillegg var det en person som gjennomførte et selvstudium med avsluttende eksamen på Lialøkken. Alle fire bestod lisensprøven og fikk følgende signaturer:

|  |  |
| --- | --- |
| Frode Maalø | LB8PI |
| Hans Petter S Medvatne | LB8OI |
| Ottar Landfald | LB8NI |
| Henrik Johannessen | LB9II |

Vi gratulerer og ønsker velkommen på Lialøkken til radiokjøring!

* Jan S. Rambech, LA7VV, Eksamensvakt LA2T

**Rapport fra QSL manager for 2020**

Det var mer enn en dobling av antall QSL kort som kom inn til Trondheimsgruppen i 2020 sammenlignet med i 2019. Dersom vi ser på tallene så ser de slik ut:

|  |  |  |
| --- | --- | --- |
| År | QSL kort inn [gram] | QSL kort ut [gram] |
| 2019 | 1342 | 1795 |
| 2020 | 3016 | 3915 |

I anledning gruppens 80 års jubileum, så fikk vi i hele 2019 lov til å benytte kallesignalet LG80T. Dette har nok bidratt sterkt til økningen i antall kort som er kommet inn, siden dette prefikset tydeligvis var populært ute i verden. Antall kort som ble sendt ut fra LA2T økte naturlig nok tilsvarende.

Utenom kortene til LG80T eller LA2T, så var det igjen slik at aller fleste QSL kortene som kom inn gikk til noen ganske få av våre medlemmer.

* Jan S. Rambech, LA7VV, QSL manager LA2T

**5. Innkomne forslag til Generalforsamlingen**

Det har ikke kommet inn til styret forslag for Generalforsamlingen.

**6. Regnskap for 2020 med revisjonsberetning**

|  |  |  |
| --- | --- | --- |
|  **Konto** | **Resultat 2020** | **Budsjett 2020** |
| Medlemskont. 2017 | 1 | 0 |
| Telia, Ruten | -41525 | -41000 |
| Grasrotandelen | -10760,54 | -6000 |
| Eiendeler/utstyr | -4863,37 | -5000 |
| Loddsalg/kaffesalg | -6397,01 | -11000 |
| Gaver fra medlemmer | -6568 | 0 |
| Momsrefusjon | -4324 | -4000 |
| Medlemskontingent | -27075 | -27000 |
| Lisenskurs | -5500 | 0 |
| Sum driftsinntekter | -107011,92 | -94000 |
| Kjøring/ bompenger | 839 | 2000 |
| Antennemateriell | 0 | 500 |
| Frivillighetsregiste | 0 | 135 |
| Repeaterkomite | 2549 | 6000 |
| Finanskost. DNB. Net | 582 | 1000 |
| Kostnader drift loka | 1680 | 0 |
| Eiendeler/Utstyr | 2840,61 | 15000 |
| Forsikringer | 7192 | 7000 |
| Stasjonskommite | 52556,14 | 50000 |
| Leie lokale | 16087,5 | 16000 |
| Telelosji Ruten/Brin | 10026 | 5600 |
| Strøm | 9340,1 | 10000 |
| Loddsalg/kaffesalg | 1667 | 10000 |
| Vipps | 167 | 0 |
| Datautstyr | 774 | 4000 |
| Kontorreksvisita | 0 | 500 |
| Internett | 459 | 2000 |
| Porto | 504,9 | 0 |
| QSL kort | 1429,6 | 1000 |
| SUM | 108693,85 | 130735 |
| Renteinntekter | -52,23 | 0 |
| Underskudd | 1629,7 | 36735 |

|  |  |  |
| --- | --- | --- |
| **Beskrivelse** | **2020** | **2019** |
| Kasse | 1000 | 2021,02 |
| Bank | 224210,24 | 224818,92 |
| Sum bankinnskudd, kontanter o.l. | 225210,24 | 226839,94 |
| Sum eiendeler | 225210,24 | 226839,94 |
| Egenkapital | -226839,94 | -226839,94 |
| Sum opptjent egenkapital | -226839,94 | -226839,94 |
| Sum egenkapital | -226839,94 | -226839,94 |
| Beregnet resultat | 1629,7 |   |
| Sum egenkapital og gjeld | -225210,24 | -226839,94 |

**Revisjonsberetningen for regnskapet 2020:**

REVISJONSBERETNING FOR TRONHJEMSGRUPPEN 2020

Regnskapet er gjennomgått og godkjent uten anmerkninger. Nøyaktig og nøye ført.

Ingar Horrigmo (sign)

**7. Kontingent for 2021**

Styret foreslår at kontingenten holdes uendret på Kr 475,-.

**8. Budsjett for 2021**

|  |  |  |
| --- | --- | --- |
| **Konto** | **Resultat 2020** | **Budsjett 2021** |
| Telia, Ruten | 41525 | 41000 |
| Grasrotandelen | 10760,54 | 6000 |
| Nøkkelkort | 0 |  0 |
| Eiendeler/utstyr | 4863,37 | 5000 |
| Loddsalg/kaffesalg | 6397,01 | 6000 |
| Gaver fra medlemmer | 6568 | 0  |
| Momsrefusjon | 4324 | 4000 |
| Medlemskontingent | 27075 | 27000 |
| Lisenskurs | 5500 | 0 |
| Sum driftsinntekter | 107011,92 | 89000 |
| Kjøring/ bompenger | 839 | 2000 |
| Antennemateriell | 0 | 1000 |
| Frivillighetsregisteret | 0 | 0 |
| Repeaterkomiteen | 2549 | 7000 |
| Finanskost. DNB. Net | 582 | 1000 |
| Kostnader drift loka | 1680 | 0  |
| Eiendeler/Utstyr | 2840,61 | 7000 |
| Forsikringer | 7192 | 7500 |
| Stasjonskomiteen | 52556,14 | 15000 |
| Leie av lokalet | 16087,5 | 16500 |
| Telelosji Ruten/Bringen | 10026 | 5800 |
| Strøm | 9340,1 | 12000 |
| Loddsalg/kaffesalg | 1667 | 5000 |
| Vipps | 167 | 0  |
| Datautstyr | 774 | 5000 |
| Kontorrekvisita | 0 | 500 |
| Internett | 459 | 2000 |
| Porto | 504,9 | 0  |
| QSL kort | 1429,6 | 1000 |
| SUM | 108693,85 | 88300  |
| Renteinntekter | 52,23 | 0  |
| Resultat | 1629,7 | -700 |

**9. Valg 2021**

**Grunnet pandemien og et forsinket årsmøte tilbyr styret seg å bli sittende til neste årsmøte, som avholdes innen utgangen av februar 2022.**

Valgkomiteens innstilling for valget for 2021:

|  |  |  |
| --- | --- | --- |
| Rolle | Kallesignal og navn | På valg |
| **Leder** | LB5SH, Stian Søreng | 2 år, gjenvalg |
| **Nestleder** | LB6VI, Sanimir Handanagic | 1 år, suppleringsvalg |
| **Sekretær** | LB9BG, Knut A B Larsen \*) | 1 år, suppleringsvalg |
| **Kasserer** | LA7VV, Jan Rambech | 2 år, ny |
| **Styremedlem** | LA9KOA, Karl Erik Øyøygard | 2 år, gjenvalg |
| **Varamedlem** | LA9QV, Stein-Olav Lund | 1 år, gjenvalg |
| **Revisorer** | LA4SM, Steffen KirknesLA4CKA, Ingar Horrigmo | 1 år, gjenvalg1 år, gjenvalg |
| **Valgkomité** | LA4CKA, Ingar HorringmoLA3WAA, Tor Pettersen | 1 år, gjenvalg1 år, ny |

*\*) LB9BG Knut har i ettertid trukket seg som kandidat til sekretær.*

Styret,

Trondheim 10. oktober 2021.

**Lover for Trondheimsgruppen av NRRL.**

**Lovene er vedtatt på generalforsamlingen 1946-02-04, med senere endringer på generalforsamlingene i 1962, 1967, 1983, 1991, 1992, 2000, 2005, 2011, 2013, 2014 og 2016.**

**§ 1. Navn og formål.**

**1.1** Trondheimsgruppen av Norsk Radio Relæ Liga (NRRL) er en upolitisk organisasjon for personer med interesse for amatørradio.

**1.2** Gruppen skal søke å styrke samarbeidet og kameratskapet mellom radioamatørene,

fremme radioamatørenes teoretiske kunnskaper og praktiske ferdigheter, samt å delta i

samfunnsnyttig sambandsrelatert arbeid gjennom samarbeid med myndighetene og den

frivillige redningstjenesten i Norge.

**§ 2. Medlemskap.**

**2.1** Gruppen består av medlemmer av følgende kategorier:

**a)** Ordinære medlemmer.

**b)** Honnørmedlemmer: Et medlem som er fylt 65 år oppnår honnørmedlemskap

når medlemskapet i gruppen er minst 35 år. Krav om honnørmedlemskap fremsettes skriftlig til styret.

**c)** Æresmedlemmer: Æresmedlemskap tildeles av generalforsamlingen, etter forslag fra et enstemmig styre, til en person som har ytet særlig stor personlig innsats til fordel for gruppen. Aktivitet for radioamatørsaken utenfor gruppen bør også tas med i betraktning.

**2.2** Skjema for søknad om medlemskap fylles ut og sendes gruppens styre for behandling.

**2.3** Det er adgang til å være medlem i gruppen i inntil 2 år uten å være medlem av NRRL.

**2.4** Kontingenten fastsettes av generalforsamlingen. Kontingenten betales etter påkrav innen utgangen av april måned. Hvis et medlem, tross purring, ikke har betalt kontingenten innen utgangen av august samme år, ansees medlemskapet som opphørt. Æresmedlemmer er fritatt for betaling av kontingent.

**§ 3. Styret.**

**3.1** Gruppen ledes av et styre som består av leder, nestleder, sekretær, kasserer og et

styremedlem, samt et varamedlem. Leder og nestleder må ha gyldig

radioamatørlisens.

**3.2** Styret velges av generalforsamlingen, etter regler gitt i § 4.

**3.3** Styret tilsetter forvaltere og ledere for andre funksjoner i gruppen. Komiteledere har møte og talerett på styremøtene.

**3.4** Varamedlem skal kalles inn til styremøtene.

**3.5** Styret er beslutningsdyktig når minst leder eller nestleder, samt to andre medlemmer er til

stede.

**§ 4. Generalforsamling.**

**4.1** Generalforsamlingen avholdes hvert år, normalt innen utgangen av februar måned.

Generalforsamlingen sammenkalles med publikasjon på gruppens hjemmeside, samt pr e-mail til de vi har adresser til med minst 14 dagers varsel. Enhver lovlig innkalt generalforsamling er beslutningsdyktig. Stemmeberettigede er alle som har gyldig medlemskap.

**4.2** Stemmerett har medlemmer som har betalt kontinent for foregående år. Hvert fremmøtte medlem har kun en stemme hver.

Et stemmeberettiget medlem kan benytte en (1) fullmakt fra et annet stemmeberettiget medlem som ikke møter på Generalforsamlingen.

**4.3** Samtlige beslutninger, unntatt om oppløsning (kfr. §7) og lovendringer, fattes med simpelt flertall. Til beslutning om lovendringer kreves 2/3 flertall.

**4.4** Ved stemmelikhet, gjør ordstyrerens stemme utslaget.

**4.5** På ordinære generalforsamlinger skal følgende saker behandles:

**a)** valg av ordstyrer, referent og tellekorps

**b)** godkjenning av innkalling og dagsorden

**c)** styrets årsberetning

**d)** regnskap for foregående år m. revisjonsberetning

**e)** budsjett for inneværende år

**f)** innkomne forslag til generalforsamlingen

**g)** kontingent for inneværende år

**h)** valg av

**1)** leder (for 2 år)

**2)** nestleder (for 2 år)

**3)** sekretær (for 2 år)

**4)** kasserer (for 2 år)

**5)** 1 ordinære styremedlemmer (for 2 år)

**6)** 1 varamedlem til styret (for 1 år)

**7)** 2 medlemmer til valgkomitéen (for 1 år)

**8)** 2 revisorer (for 1 år)

**4.6** Styrets leder velges for to år, de øvrige styremedlemmer for to år, dog således at henholdsvis to eller tre er på valg hvert år. Valgene foregår ved håndsopprekning. Skriftlig valg skal gjennomføres hvis en eller flere krever dette. Ethvert medlem er valgbart etter avgitt villighetserklæring. Leder og nestleder må ha gyldig radioamatørlisens.

**4.7** Forslag som ønskes behandlet på generalforsamlingen må være styret i hende innen 10. januar. Styret kan supplere forslagene med tilleggsopplysninger, men skal ikke ta stilling til forslag fra medlemmene.

**4.8** Generalforsamlingen kan ikke fatte beslutninger i andre saker enn de som er nevnt i

innkallingen. Andre saker som tas opp til diskusjon kan oversendes styret for videre behandling, eller fremmes i neste generalforsamling.

**§ 5. Ekstraordinær generalforsamling.**

**5.1** Ekstraordinær generalforsamling innkalles av styret, eller av styret etter skriftlig

forlangende av minst 1/5 av medlemmene.

**5.2** Bestemmelsene i §§ 4.1 (fra 2. ledd), 4.2, 4.3, 4.4, 4.7 (2. ledd) og 4.8 gjelder også ved en ekstraordinær generalforsamling.

**§ 6. Eksklusjon.**

**6.1** Viser et medlem en opptreden som etter styrets mening er skadelig for gruppen eller

NRRL, kan medlemskapet i gruppen oppheves etter enstemmig styrebeslutning.

**6.2** Vedkommende har adgang til å anke sin sak for førstkommende ordinære

generalforsamling, dersom vedkommende har gyldig medlemskap.

**6.3** NRRLs styre skal informeres om en eksklusjonssak.

**§ 7. Oppløsning.**

**7.1** Gruppen kan oppløses etter vedtak i to på hverandre følgende generalforsamlinger eller ekstraordinære generalforsamlinger. I den første generalforsamlingen må det være 2/3 flertall for oppløsning. I den andre er det tilstrekkelig med simpelt flertall. Avstemmingen skal skje skriftlig.

**7.2** Eventuelle midler etter oppløsningen tilfaller NRRL.

**7.3** NRRL kan beslutte gruppen oppløst etter bestemmelser i NRRLs lover